Гаяз Фәткуллин

Гаяз Фәткуллин, Гаяз Тәлгать улы Фәткуллин (Гаяз Талгатович Фаткуллин, 1974 елның 30 июне, СССР, РСФСР, Красноярск крае, Дивногорск) ― россияле ислам  дин әһеле, 2002 елдан Красноярск җәмигъ мәчете имам-хатыйбы, Красноярск крае мөселманнарының бердәм Диния нәзарәте рәисе, мөфти. Россия мөфтиләр шурасы әгъзасыФаткуллин Гаяз Талгатович  // Официальный сайт Духовного управления мусульман Европейской части России.

 Тәрҗемәи хәле 
250px|thumb|right|2002 елдан имам-хатыйбы булган Красноярск җәмигъ мәчете
1974 елның 30 июнендә Красноярск краеның Дивногорск шәһәрендә төзүче һәм укытучы гаиләсендә туганФаткуллин Гаяз Талгатович  // «Ислам в Сибири» — официальный сайт Единого духовного управления мусульман Красноярского края (ЕДУМКК), 24.06.2009 г.Фаткуллин Гаяз  (Досье) // Сибирское агентство новостейФаткуллин Гаяз Талгатович  // Официальный сайт Гражданской ассамблеи Красноярского краяГаяз Фаткуллин: «Крестик на шее ни о чём не говорит»  // Московский комсомолец, 2005 г..

1991 елда урта мәктәпне тәмамлаган. 1993―1994 елларда Россия армиясендә, Байкал арты хәрби округында элемтә гаскәрләрендә хезмәт иткән. Армиядән кайткач, Красноярск шәһәренең җәмигъ мәчете каршындагы якшәмбе мәктәбендә укый башлый. Ике елдан соң Түбән Новгородның «Маһинур» ислам мәдрәсәсенә укырга керә һәм 1999 елда аны уңышлы тәмамлый.

Соңыннан Россия ислам университетының (Казан) шәригать факультетында белем ала, 2006 елда Мәскәүдә   (2013 елдан институт) укырга керә, аны 2010 елда кызыл диплом белән тәмамлый (диплом эшенең темасы: «Себер татарлары һәм Ислам»).

2001 елдан ― Красноярск крае мөселманнары советы рәисе. 2002 елның 29 сентябрендә, Красноярск краеның Лесосибирск шәһәрендә узган дини оешмалар вәкилләре җыелышы нәтиҗәләре буенча, Красноярск крае мөселманнарының бердәм Диния нәзарәте () оештырыла. Гаяз хәзрәт Фәткуллин әлеге Диния нәзарәтенең рәисе, мөфти итеп сайлана.

2002 елда Красноярск дәүләт  тарих факультетына укырга керә, 2007 елда «тарих укытучысы» белгечлеге буенча тәмамлый (диплом эшенең темасы: «Себер татарлары һәм аларның 1917 елга кадәр  тарихы»). Шулай ук В. П. Астафьев исемендәге Красноярск дәүләт педагогика университеты тарих факультетының дин белеме кафедрасында өлкән укытучы булып эшләгән. Философия фәннәре кандидаты гыйльми дәрәҗәсенә диссертация якларга әзерләнгәнКафедра религиоведения Сотрудники Фаткуллин Гаяз Талгатович  // Официальный сайт Красноярского государственного педагогического университета имени В. П. Астафьева.

2009 елда Мәскәүдә РФ Президенты каршындагы Россия дәүләт хезмәте академиясенә (РАГС) «РФда дәүләт конфессия мөнәсәбәтләре» махсус белгечлеге буенча «дәүләт һәм муниципаль идарә» белгечлегенә укырга керә. 2012 елда РАГСны тәмамлый, «Ислам Красноярск краеның иҗтимагый-сәяси тормышында» темасына диплом эше яклый (фәнни җитәкчесе философия фәннәре докторы, профессор С.  А. Семедов)Редакция портала «Ислам в Сибири» и сотрудники ЕДУМ КК поздравляют Гаяза-хазрата Фаткуллина с отличной защитой диплома  // Ислам в Сибири, 26.10.2012. 

 Иҗтимагый эшчәнлеге 
2007 елда Красноярск крае Эчке эшләр бүлеге баш идарәсе (ГУВД) һәм Федераль миграция хезмәте идарәсе (УФМС) каршындагы Иҗтимагый советка керә, шулай ук Красноярск краеның Гражданнар ассамблеясына сайлана. Шулай ук РФ Юстиция министрлыгы каршындагы Җәзаны үтәү федераль хезмәтенең (ГУФСИН) Красноярск крае буенча Баш идарәсе каршындагы Иҗтимагый советка керәФаткуллин Гаяз Талгатович. Гражданская ассамблея Красноярского Края.

2008 елда Красноярск краеның ярлыкау мәсьәләләре буенча комиссиясенә, 2009 елда Наркотиклар әйләнешен контрольдә тоту буенча Федераль хезмәт (ФСКН) каршындагы Иҗтимагый советка һәм РФ Иҗтимагый палатасы каршындагы Красноярск крае территориясендә мәҗбүри тоту урыннарында хокукларны үтәү буенча Иҗтимагый-күзәтү комиссиясе составларына керә.

 Шәхси тормышы 
Өйләнгән, улы, кызы бар. Гарәп, татар, төрек һәм инглиз телләрен белә.

 Искәрмәләр 

 Сылтамалар 

 Фаткуллин Гаяз Талгатович. «Ислам в Сибири»
 Татьяна Алешина. Гаяз Фаткуллин: «Священник только полчаса орел, остальные сутки он лошадь» (интервью). dela.ru, 29.03.2012
 Фаткуллин Гаяз Талгатович.  ДУМ РФ

Төркем:Ислам дине әһелләре
Төркем:Россия дин әһелләре
Төркем:Мөфтиләр
Төркем:Шәхесләр:Красноярск крае
Төркем:Россия Федерациясе Президенты каршындагы Россия дәүләт хезмәте академиясен тәмамлаучылар 
Төркем:Красноярск педагогика университетын тәмамлаучылар